text: Faldt ned fra stige og blev dræbt på betonfabrik i Tinglev
  19 januar 2016 kl. 09.38
  En 58-årig mand har mistet livet, da han under arbejde på betonvarefabrikken Contiga  i Tinglev faldt ned fra en af stige.
  Den 58-årige danske mand, der er bosat i lokalområdet, faldt under sit arbejde mandag eftermiddag ned fra en stige og fik så alvorlige kvæstelser i hovedet, at han døde på stedet.
  Medarbejderne på Contiga blev tirsdag formiddag på et fællesmøde orienteret om deres kollegas tragiske død. Det oplyser faglig medarbejder Bjarne Søensen, 3F Aabenraa-Tønder, til TV SYD.
  Arbejdstilsynet kom til stede efter ulykken og er nu i gang med at klarlægge de nærmere omstændigheder ved faldet.
  